กรณีตรวจการตั้งครรภ์โดยใช้ปัสสาวะเป็นตัวอย่างในการตรวจ โดยปกติจะมีคำแนะนำให้ตรวจในตอนเช้า เพราะจะมีฮอร์โมน hcg สูง จึงอยากทราบว่า ทำไมฮอร์โมนชนิดนี้ถึงสูงในตอนเช้าคะ
สวัสดีค่ะ ฮอร์โมน hcg เป็นฮอร์โมนชนิดหนึ่งที่สร้างมาจากรก ขับออกมาอยู่ในปัสสาวะและเลือดของมารดา จึงมีการใช้วิธีการตรวจจับฮอร์โมนชนิดนี้เพื่อยืนยันการตั้งครรภ์โดยฮอร์โมนชนิดนี้นั้นก็อยู่ในกระแสเลือดและปัสสาวะในปริมาณเดิมตลอด แต่เนื่องจากปัสสาวะตอนเช้ามักจะเข้มข้นกว่าเวลาอื่น ทำให้ฮอร์โมนตัวนี้ออกมามากไปด้วย จึงจะง่ายในการตรวจ และแนะนำให้ตรวจยืนยันการตั้งครรภ์ในตอนเช้าเพื่อให้ได้ผลที่แม่นยำที่สุด